Доклад за дейността на читалището през 2023 година

1.Организирахме и посрещнахме Новата 2023 година в първите й минути на площада пред кметството.С музика, фоерверги и различни хора . Наздравица с винце вдигнахме и се поздравихме..

**2.Организирахме с кметството и пресъздадохме Богоявление/**Йордановден/ съвместно с църквата на р.Тунджа.Направихме питка и я занесохме на р.Тунджа ,където се хвърлиха в студените води няколко юнаци.Кметството и църквата дадоха награда на първият който хвана кръста.След това играхме хора под звуците на нашата музикална уредба и развяното българско знаме.Раздадохме питката за здраве.

**3.Участвахме в срещата с авторката Мадлен Алгафари**,която представи книгата си”….И заживели щастливо” в зала „Зора” **на 14 януари**

**4.Празнувахме Трифон Зарезан съвместно с пенсионерския клуб на 14 февруари.Майстори на виното бяха донесли от своите произведения.**

**5.Отбелязахме обесването на Васил Левски с посещение от ученици ОУ”Христо Ботев”и съвместна програма.**

**6.На 27 февруари децата от ОУ”Христо Ботев”посетиха читалището и с тях направихме работилница за изработване на мартеници и картички за 1 март-Баба Марта**

**7.На 28 февруари дойдоха в читалището от телевизионното предаване „Вкусът на България” и се снима за с.Самуилово,неговия бит,население и местни гозби.В предаването се включиха Станка Домусчиева,Станка Митева,Велика Савова,Елена Василева и Радослав Кутийски.**

**8.На 1 март2023 г.украсихме съвместно с кметството алеята на мартеничките в парка на селото.**

**След това баба Марта посети ЦДГ”Слънчо”за радост на децата там и мартенички по ръчичките им закачи.Те пък й попяха и поиграха.**

**Баба Марта посети и осем класа от ОУ”Христо Ботев”.**

**Вечерта на 1 март се събрахме двете села Самуилово и Гергевец и отбелязахме Денят на самодееца с много веселба ,танци и настроение.**

**9.На 3 Март отбелязахме светлия ден на освобождението на България от турско робство.**

**С богата програма с участието не само на нашите състави, ученици от ОУ”Христо Ботев” ,ами и на Клуб „Традиции” от Сливен и Нова Загора се получи много добро тържество ,след което поднесохме цветя и венец от цветя на паметните плочи в чест на всички загинали за нашата свобода.**

**10.На 8 март отбелязахме със стихове и песни ,веселби и танци международния ден на жената съвместно с пенсионерския клуб.**

**11.По случай денят на поезията и първа пролет се рецитираха стихове и се пяха песни под звуците на акордеона съвместно с пенсионерския клуб.Представители на нашето читалище им занесе букет от пролетни цветя и картичка,а те ни почерпиха с топло изпържени мекичета.**

**През месец април имахме най-много изяви-7 на брой:**

**12.Посещение от ОУ”Хр.Ботев” имахме в читалището на 5 април.Обсъдихме с децата нуждата от четене на книги ,поуките от прочетените приказки и действията на любими герои от книжки.**

**13.На 8 април Лазарките от нашето читалище в Самуилово домовете посетиха и чрез песен и наричания на здраве и берекет отредиха.**

**14.На 9 април се явихме в Твърдица на XXII регионален фолклорен събор „Пролетни игри и обичаи-Цветница”.Там ДТС”Изворче „ , „Лазарките” и посрещащите ги, обединени в една група за автентичен фолклор, спечелихме 2 място участвайки в обичая”Лазаруване и посрещане на лазарки”.Станка Домусчиева спечели 2 първи места- за индивидуално изпълнение и представяне на автентична носия. Участие взехме и в изложбата базар там с изработки в клуба „Сръчни ръце”**

**15.На 17 април на Великден се събрахме в залата на читалището.Състоя се Великденски концерт с песните на ЖПГ”Самуилова китка”,танците на Лазарския състав,танците на ДТС”Изворче”и рецитаторки .След концерта се проведоха трите конкурса за най –красиво нарисувано яйце,най-красива рисунка и най-здраво яйце- борак.Всяко дете ,участвало в конкурсите си тръгна удовлетворено с усмивка и награда.**

**16.На 17 април участвахме и в концерта в Панаретовци под мотото”Заедно от миналото към бъдещето”.**

**17.На 29 април взехме участие в конкурса –надпяване „С песните на Йовчо Караиванов” в с.Селиминово и спечелихме поощрителна награда за представянето на ЖПГ”Самуилова китка”и трето място бе отредено за индивидуалното изпълнение на Станка Домусчиева.ДПГ”Звънчета”също взе участие и се представи достойно ,макар ,че те не бяха класирани**

**18.На 10,11 и 12 май взехме участие в XXV-я национален фестивал на детската книга в гр.Сливен.Участвахме в множество срещи с детски автори и с помощта си за празника допринесохме за усмивките на много дечица.**

**19.На 13 май в гр.Кермен участие във фолклорния събор взехме с ДТС”Изворче”и Двойката Станка Домусчиева и Васил Жеков.Надиграваха се достойно.Трето място бе отредено за Станка Домусчиева и Васил Жеков.**

**20.На 16 май имахме посещение от три класа от ОУ”Христо Ботев” .С децата играхме на викторина –познай коя приказка чета и обсъждахме любими герой и достойните им качества.**

**21.На 27 май участие взехме във фолклорния събор „Еленово”2023г.-Новозагорска община.Там Станка Домусчиева също се изяви с индивидуални изпълнения.**

**22.На международният ден на детето-1 юни, се състоя голям празник,на който децата пяха,играха и палуваха.Всяко дете си тръгна от празника с подарък и широка усмивка.**

**23.На 2 юни бяхме поканени в ОУ”Хр.Ботев”,което отбеляза патронния си празник.**

**24.На 3 юни по случай празника на селото-Св.Св.”Константин и Елена”,съвместно с кметството и с финансовата помощ на община Сливен организирахме голям концерт,в които участие взеха МТС”Браво”,ДЮФА ”Тракийче”,ансамбъл „Сливен”,оркестър„Славяни „,както и групи от шест читалища. Прояви по случай празника имаше през целият ден.Като денят започна с куклен театър,продължи с весели игри под вещото ръководство на аниматорката Женя. Клуб” Традиции”съвместно с нашето читалище представи участието на Самуиловци в Балканската война.Не ни спря и проливният дъжд за да се проведе тази изява.Денят с изяви започна в 10ч. и завърши в 23ч. принудително ,понеже отново плисна и заваля силен дъжд.Официални гости бяха кметът на Сливен-Стефан Радев,Председателя на общинския съвет-Димитър Митев,народния представител –Мария Белова и заместник кметовете-Пепа Чиликова и Камен Костов.**

**25.На 4 юни в с.Устрем отидохме и в народния събор”Света троица”участие взехме.От там се върнахме с три първи награди.Първо място бе отредено на ЖПГ”Самуилова китка”,първо място грабна и индивидуалното изпълнение на Руска Вълева и първо място бе дадено за автентичната носия на Станка Домусчиева.**

**26.На 21 юни съвместно с пенсионерския клуб отбелязахме рождените дати за първото шестмесечие на присъстващите.Отпразнуван бе и юбилея на двете юбилярки. С песни, забавление,хора , пожелание и много настроение премина съвместната изява.**

**27.Пресъздадохме Еньовден в парка.**

**28. Организирахме летни занимания за деца.На тях пяхме,играхме,смяхме се,четохме и се веселихме.**

**30. На 27 юли участвахме в празника „Златна праскова”, с. Гавраилово, общ. Сливен. ДПГ”Звънчета” имат поощрителна награда, ДТС”Изворче” получиха 2-ра награда, Никол Димитрова стана 3 място „Мис Прасковка”, а Йоана Данева- 2- ро място.**

**31.Организирахме групово посещение на басейн и детски парк-център за децата,участвали в проявите на читалището.**

**32.Взехме участие в първото надпяване”Богородичен извор”в гр.Шипка,състояло се на 12 август.Там бе отредена първа награда за фолклорното изпълнението на Красимира Иванова,която представи нашето читалище.**

**33. Организирахме празничен концерт по случай Съединението на Княжество България и Източна Румелия на 6 септември , в който участваха всички състави към читалището.**

**34. На 9 и 10 септември взехме участие в Пети фолклорен фестивал на инструменталните и танцовите групи и Конкурс „Тракийски славеи с песните на Динка Русева” в гр.Раднево, където ДТС „Изворче” взе Първо място, ДПГ”Звънчета” и индивидуалните изпълнители Красимира Иванова и Станка Домусчиева взеха трети места.**

**35.Реставрирахме надписа на една от паметните плочи и сега се чете по-лесно и изглежда по-добре.**

 **36.Включихме се в неправителствената организация „МИГ”и участвахме в първото учредително събрание в гр.Котел.И се очаква през следващата гадина да се спуснат програмите ,по които може да се кандидатства за финансиране.**

**37.На 13 септември заедно с пенсионерския клуб присъствахме на „Матине 60+”в градската градина ,където наш член на читалището взе участие като рецитатор на стихотворение от Дамян Дамянов.**

**38.Присъствахме на откриването на учебната година в ОУ”Христо Ботев” в с.Самуилово.**

**39. На 22 септември с тържествен концерт отбелязахме 95 години от създаването на читалището и 115 години от обявяване Независимостта на България , в който освен всички състави на читалището се включиха съставите на читалищата от с.Гергевец, с. Глуфишево, с. Панаретовци, с. Жельо войвода, гр. Кермен, с. Мечкарево, с. Гавраилово и с.Селиминово, кв. Дружба гр. Сливен, кв. Речица гр. Сливен.Накрая се включи с няколко изпълнения и тракийския народен певец Диян Митев.Стана един чудесен концерт ,на който се веселиха и поиграха жителите на Самуилово и много гости посетили ни тогава.**

**40.На 27 .09.2023г.взехме участие с ЖПГ”Самуилова китка”на читалището ни в концерта в зала”Сливен”,организиран послучай денят на пенсионера.**

**41. На 7 октомври ДПГ”Звънчета” взеха участие в Първи национален конкурс- надпяване „Славеи пеят край Сливен”**

**42. На 14 октомври ЖПГ”Самуилова китка”, ДПГ „Звънчета”, Група за модерен балет „Стил” и ДТС”Изворче” участваха в концерт в с. Сотиря по случай празника на селото -Петковден.Съставите се представиха достойно и бяха наградени от домакините с поощрителни награди.**

**43. На 16 октомври ученици от 3 Б клас на ОУ ”Христо Ботев” в ден за проектни и творчески дейности бяха по- близо до книгите, като класната им стая се пренесе в библиотеката на читалището в един забавен час по четене.**

**44.Кандидатствахме в конкурсната сесия към община Сливен за допълнително финансиране на читалището ни във връзка с ушиването на костюми за ДТС”Стил”за модерни танци.В по-късен етап от време бяхме одобрени ,макар и с намалена субсидия от исканата .Вече можем да се похвалим ,че имаме нужните ни за това костюми.**

**45.Организирахме чествания на рождените дни на членовете на ЖПГ”Самуилова китка”,като последният за годината бе в навечерието на празника на будителите –първи ноември.Така завършихме празнуването на рожденните дни с двоен празник.**

**46. На 7 ноември имахме посещение от целодневната детската градина „Слънчо”в с.Самуилово послучай „Седмицата на четенето”.Четоха се приказки ,разкази и стихчета .А после се хванахме за ръце и люшнахме хорце под звънкия глас на Станка Домусчиева.**

**47.На 10 ноември в читалището се събрахме на седянка ,плетохме заготовки за зайци,прежди за тях намотавахме и пяхме.**

**48.На 11ноември посетихме НЧ”Пробуда- 1938” в с.Панаретовци и тяхната радост послучай 85годишнината от създаването на читалището им споделихме и участие в програмата им взехме с ДТС”Стил” за модерни танци.Въпреки ,че половината деца се бяха разболяли към този момент се представихме достойно с другата половина.**

**49.За 21 ноември-Денят на християнското семейство ученици от ОУ”Христо Ботев”посетиха читалището и библиотеката.Беседа за ценностите на семейството бе изнесена от Станка Домусчиева.Четоха се стихове”Моето братче” и „Моето сестриче” и се разказаха интересни истории.**

**50. Включихме се в организираната от пенсионерския клуб екскурзия до Трявна и Габрово на**

 **25 и 26 ноември.**

**51.Участвахме в онлайн конкурса „Коледа-2023”,организиран от НЧ”Отец Паисий 1936” от където получихме награда и грамота за участие.**

**52.На 12 декември представихме „Пътят на зрънцето от неговото засяване до Коледната трапеза” в регионалната библиотека”Сава Доброплодни”,послучай обявената „Коледа в библиотеката-2023г.”Там показахме на любопитни дечица какво е паламалка,сърп ,разказахме им за мелници и воденици,както и ги запознахме с доста любопитни факти.**

**53.На 14 декември присъствахме на откриването на паметника –бюст на Христо Ботев в двора на ОУ”Христо Ботев”.Събитие ,което бе продължение от честването на 150 годишнината от създаването на нашето училище .**

**54.Представихме в училището презентацията „Пътят на зрънцето от неговото засяване до Коледната трапеза”и разказахме за това на учениците като направихме паралел какъв е бил пътят на зрънцето в миналото и в наши дни .Запознахме децата като им показахме що е паламарка и сърп както и с някои любопитни факти свързани с хляба.**

**55.Отпразнувахме Коледните празници ,като в читалището се събрахме членовете на читалището на празнична трапеза,като поканени бяха и почетните гости поета Слав Чанев и Красимира Иванова от Сливен. Красимира Иванова ни изпълни няколко песни. Пяхме ,играхме и се веселихме.А кулминацията на вечерта беше словесния двубой между нашата рецитаторка на стиховете на Дамян Дамянов -Димитринка Колева и почетния ни гост- поета Слав Чанев .**

**56.В читалището на 22.12.2023г. се състоя Коледен концерт ,на който Дядо Коледа и прекрасната Снежанка се появиха и подаръци на децата подариха.В концерта взеха участие съставите на читалището,както и Венета Григорова и Класимира Иванова.**

**57.Гостувахме на читалището в с.Гергевец и в тяхната Коледна програма взехме участие на 23декември с ЖПГ”Самуилова китка”**

**58.Коледарската група коледува и нарича за здраве и берекет в Самуиловските домове през целия светъл празник „Рождество Христово”.Групата беше посрещана с въодушевление и желание от стопаните в различните къщи.**

**59.С фрагмент от обичая „Посрещане на коледари” взехме участие в Зимните празници в Мечкарево.Представихме се много добре,макар ,че не бяхме оценени достатъчно и не се наредихме редом до наградените.**

**Накрая искам да благодаря на коледарите ,които дадоха от подарените им финансови средства от коледуването една част и за полза на читалището.Павел Енчев също подари на читалището своята част Надяваме се с нея да успеем да възобновим кожата на столовите ,на които стоите в момента.**